গতানুগতিক স্কুলগুলিতে সন্তানদের পড়াতে পাঠান না এমন কিছু বাবা-মায়ের সঙ্গে আলাপের পর শিক্ষার নতুন দিক খুলে যায় আমার সামনে। এমন একটা পরিবেশের স্বপ্ন দেখতাম যেখানে ছোট ছোট ছেলেমেয়েরা বই আর পরীক্ষার ভারে স্বাধীনতা খোয়াবে না। দক্ষিণ ভারত এমনকী বিদেশেও আন-স্কুলিং বা গতনুগতিক স্কুলে ছেলেমেয়েদের না পাঠানোর পক্ষেই অনেক বাবা-মা। উত্তর ভারতে অবশ্য সেটা নেই। উইকিপিডিয়ায় আন-স্কুলিং শব্দটার মানে হচ্ছে, এমন একটি শিক্ষা পদ্ধতি এবং আদর্শ যেখানে শিক্ষার্থীরাই ঠিক করবে কী শিখবে। ঠিকই করে নিয়েছিলাম ছেলেকে স্কুলে পড়াব না। চণ্ডীগড়ে ‘কো ভেদা’ নামে একটি স্কুলের খোঁজ পাই। এখানে আন-স্কুলিং আদর্শ মেনে চলা হয়। আন-স্কুলিং যেসব বাবা-মায়ের পছন্দ, আমিও সেই দলে পড়ি, এটা ভেবে গর্ববোধ হয়।